
_START_ARTICLE_
Corylopsis pauciflora
_START_SECTION_
Beskrivelse
_START_PARAGRAPH_
Knopperne er uregelmæssigt formede, brune og tæt behårede. Bladene er skævt ægformede med savtakket rand. Oversiden er græsgrøn, mens undersiden er lysegrøn og håret. Høstfarven er gul._NEWLINE_Blomstringen sker i april-maj, dvs. før løvspring. Blomsterne er samlet i fåtallige, overhængende stande, og de enkelte blomster er klokkeformede og lysegule med gule støvdragere. Frugterne er kapsler, som ikke modner i danmark._NEWLINE_Planten har et fint forgrenet, højtliggende rodnet._NEWLINE_Højde x bredde og årlig tilvækst: 1,5 x 2 m (20 x 25 cm/år).
_START_SECTION_
Hjemsted
_START_PARAGRAPH_
Planten hører hjemme i bjergskove i Japan og Taiwan, hvor den kan findes i 200-300 m højde i let skygge under større træer.